મારી વાઇફ મીના માટે આ જાત્રા ચારધામની જાત્રા હતી, પણ મારા માટે અમારી આ જાત્રા વધુ તો કુદરતના સાંનિધ્યમાં રહેવા માટેનો સમય હતો. મુંબઈમાં રહેતા હોઈએ એટલે સ્વાભાવિક રીતે ચોવીસ કલાક વાહનના અવાજો સાંભળ્યાં હોય અને એનો ધુમાડો ફેફસાંમાં ભર્યો હોય, આંખોને સિમેન્ટનું જંગલ જ દેખાતું હોય અને જ્યાં જુઓ ત્યાં ગંદકી અને ગરદી જ દેખાય હોય. આવા સમયે કુદરતના રૂપની નજીક જવા મળતું હોય તો એ સૌંદર્ય માણવાની સહેજે ઇચ્છા થઈ જાય.